Page:Four excellent songs (2).pdf/8

 Wi’ sorrow ne’er had wat my cheek For my dear Gilderoy.

Gif Gilderoy had done amiss Ho mought hae banisht been;— Ah, what sair cruelty is this, To hang sic handsome men! To hang the flower o’ Scottish land, Sae sweet and fair a boy:— Nae lady had sae white a hand As thee, my Gilderoy.

Of Gilderoy sae fear’d they were, Wi’ irons his limbs they strung; To Edinborow led him there, And on a gallows hung. They hung him high aboon the rest. He was sae bauld a boy; There died the youth whom I loe’d best. My handsome Gilderoy.

Sune as he yielded up his breath I bare his corps away; Wi’ tears, that trickled for his death, I wash’d his comelie clay; And siker in a grave right deep I laid the dear lo’ed boy: And now for ever I maun weep, My winsome Gilderoy.